с максимална конструктивна скорост, по-малка или равна на 40 km/h.
 (4)
 В случай на многоетапно одобряване на типа да се представя тази информация за всеки етап.
 (5)
 За двигателите да се посочва информацията за типа двигател или типа на фамилията двигатели в зависимост от това кое е приложимо.
 ЧАСТ Б
 ИНФОРМАЦИОНЕН ДОКУМЕНТ (СПИСЪК С ДАННИ)
 1. ОБЩИ ИЗИСКВАНИЯ
 1.1. Информационният документ (списъкът с данни) трябва да има референтен номер, даден от заявителя.
 1.2. При промяна на данните, които фигурират в информационния документ (списъка с данни) за одобряване на превозното средство, производителят трябва да представи променените страници на органа по одобряването, като ясно посочва направените промени, както и датата на преиздаване.
 2. ОДОБРЯВАНЕ НА ТИПА ПРЕВОЗНИ СРЕДСТВА
 2.1. Всички информационни документи (списъци с данни) трябва да съдържат следното:
 —
 матрицата по точка 2.2, за да се идентифицират версиите и вариантите на превозното средство, предназначено за одобряване на типа;
 —
 списък на позициите, приложими към (под)категорията и техническите характеристики на превозното средство, от които са направени извадки, като се спазва системата за номериране на общия списък по точка 5.
 2.2. Матрица, показваща комбинациите от позициите, посочени в точка 5, в рамките на версиите и вариантите на типа превозно средство
 Матрица за вариантите и версиите
 Номер на позиция
 Всички
 Версия 1
 Версия 2
 Версия 3
 Версия n
 2.2.1. За всеки вариант в рамките на типа трябва да се изготви отделна матрица.
 2.2.2. Позициите, за които няма ограничения за комбинациите в рамките на даден вариант, се отбелязват в колоната „Всички“.
 2.2.3. Горната информация може да се представи в друг формат или да се обедини с информацията, предоставена по точка 5.
 2.3 Означения за тип, вариант и версия
 2.3.1. За всеки тип, вариант и версия превозно средство производителят определя буквено-цифров код, който е съставен от латински букви и/или арабски цифри и който се посочва и в сертификата за съответствие (вж. приложение III) на съответното превозно средство.
 Разрешава се използването на скоби и тирета, при условие че те не заместват буква или цифра.
 2.3.2. Целият код трябва да е обозначен като „тип — вариант — версия“ или „TVV“.
 2.3.3. TVV трябва ясно и недвусмислено да идентифицира уникална комбинация от технически характеристики, свързани с критериите, определени в част Б от настоящото приложение.
 2.3.4. Производителят може да използва един и същ код за определяне на даден тип превозно средство, когато последното попада в две или повече категории.
 2.3.5. Производителят не може да използва един и същ код за определяне на даден тип превозно средство за повече от едно одобряване на типа в рамките на една категория превозни средства.
 2.3.6. Брой на знаците за TVV
 2.3.6.1.
 Броят на знаците не трябва да е по-голям от:
 а)
 15 за кода на типа превозно средство;
 б)
 25 за кода на варианта;
 в)
 35 за кода на версията.
 2.3.6.2.
 Пълният буквено-цифров код TVV не трябва да съдържа повече от 75 знака.
 2.3.6.3.
 Когато TVV се използва в пълния му вид, се оставя интервал между типа, варианта и версията.
 Пример за такъв TVV: 159AF[... интервал]0054[... интервал]977K(BE).
 3. ОДОБРЯВАНЕ НА ТИПА НА СИСТЕМИ, КОМПОНЕНТИ